GiliGold/VAD_KnessetCorpus huggingface dataset:
אסתר מאיר: לא מאבדים את המימד בטיפות חלב ששם לעשות את ההסברה.
אסתר מאיר: נכון שזה ייקח זמן עד שהאימא תגיע אבל ההסברה היא תהיה שם.
טלי גרינשטיין: אצלנו אנחנו כבר ערוכים משנת 2001 שהתחלנו בתהליך של ההסברה.
טלי גרינשטיין: יש לנו טפסים מובנים שאנחנו מפנים לרופא ילדים ולרופא המשפחה אם ילד נכשל אצלנו.
טלי גרינשטיין: היתה היערכות לקראת זה שזה ייכנס לכל בתי החולים שבהם יש מחלקות יולדות בכללי ולשמחתי אני יכולה להגיד החליטו שאלה שיבצעו את בדיקות השמיעה לא יהיו כמו שהיה בעבר, בנות שירות לאומי וכולי אלא התקינה שניתנה כרגע ואושרה תקינה שזה משהו חריג כיום, בקופת חולים כללית הבדיקות ייעשו על ידי קלינאיות תקשורת.
אורי מקלב: יש מחסור בקלינאיות תקשורת?
טלי גרינשטיין: יש מחסור.
טלי גרינשטיין: אבל צריך שתהיה תקינה.
טלי גרינשטיין: אם אין תקינה אז גם לא תהיה אפשרות לקבל אותן.
קריאה: אין מחסור אבל אין תקינה והמשכורות מאוד נמוכות.
קריאה: ואנשים הולכים למגזר הפרטי.
קריאה: אין פה חוכמות.
קריאה: זאת אומרת מבחינת אנושית אין מחסור בקלינאי תקשורת.
קריאה: רק אנשים לא מוכנים לעבוד בשירות ציבורי בגלל המשכורות הנמוכות.
קריאה: הם הולכים למכונים פרטיים.
אורי מקלב: מה יקרה ב-1 לינואר מבחינת קלינאי התקשורת?
טלי גרינשטיין: יהיו מספיק אנשים.
טלי גרינשטיין: אם לא יהיו קלינאיות תקשורת אז כיוון שזה סיפור ולא בטוח התקינה ניתנה.
טלי גרינשטיין: ברגע שניתנה התקינה, אם לא תהיינה קלינאיות תקשורת נקלוט טכנאיות שתעשינה את הבדיקה הזאת כמו שעשו חלק מזה עד היום כי בנות שירות לאומי היו לנו איתן הרבה מאוד בעיות, כן היו, לא היו, מתחלפות.
טלי גרינשטיין: אז אצלנו בתי החולים רוב אלה שמבצעים את בדיקות השמיעה הן טכנאיות שעוברות הכשרה מיוחדת.
טלי גרינשטיין: יצאו כבר חוזרים לכל רופאי הילדים להיות ערוכים לפרויקט הזה שיהיה ארצי עם המעקב שיהיה.
תלמה הרצנו: יש לנו חוזר מנהל רפואה.
תלמה הרצנו: החוזר מחייב את מנהל בית החולים לעשות כפי שכתוב בחוזר.
תלמה הרצנו: הוא חייב למצוא, הוא חייב להעמיד את המשאבים.
גלית כספי כהן: נניח שילד עבר את כל התהליך ונמצא לקוי בשמיעה.
גלית כספי כהן: איך אתם מדריכים אותו בדרך לשיקום?
טובה ארצי: ההדרכה כמובן תמיד הולכת למרכזים.
טובה ארצי: קודם כל הבדיקות נעשות במכונים אודיולוגים תמיד, כולל ברה, כולל כל הבדיקות.
טובה ארצי: ואם הילד עם לקות שמיעה כמה שיותר מהר, אנחנו מפנים בגיל 3 חודשים, בגיל חודשיים, בגיל חודש.
גלית כספי כהן: האם אתם מחזיקים אינפורמציה?
גלית כספי כהן: לאן ללכת?
טובה ארצי: יש לנו רשימות.
טובה ארצי: מהבחינה הזאת זה מאוד מסודר.
טלי גרינשטיין: אם אני רוצה להעלות עוד קבוצה שתעלה בסינון או עתידה לעלות בסינון זו קבוצה של ילדים עם ירידה גבולית למכשירי שמיעה אבל שצריכים את ההדרכה או מעקב של אנשי מקצוע שמתעסקים עם לקויות שמיעה, בדיוק כמו שאת דיברת, איך לעודד את הראיה, ואין לזה הגדרה מקופת חולים או כיסוי לזה מבחינה של טיפול שהילד מקבל.
תלמה הרצנו: אני אסביר מה שטלי אמרה.
תלמה הרצנו: במסגרת בדיקות סינון שמיעה התגלו ילדים עם חירשות חד צדדית.
תלמה הרצנו: עכשיו אנחנו מדברים ספציפית על ילד שבאוזן אחת לא שומע אבל באוזן השנייה יש לו שמיעה תקינה.
תלמה הרצנו: הילד הזה גם כן צפוי לקשיים בסביבה שהיא רועשת.
תלמה הרצנו: בדרך כלל סביבת הגן והסביבה איפה שהוא רוכש שפה היא סביבה רועשת.
תלמה הרצנו: אנחנו מצאנו שחשוב שהילדים האלה גם כן יקבלו טיפול בהנחיה.
תלמה הרצנו: אבל זה לא אותו דבר כמו שעוסקים עם ילד חירש.
תלמה הרצנו: כלומר הרבה פעמים הדרכה נכונה להורים והנחיה ובדיקה פעם בכמה זמן של מעקב היא חשובה.
תלמה הרצנו: המשאבים בזה לא ניתנים על ידי המבטחים.
אריאלה זיצ'יק: יש קבוצה שצריכה את ההדרכה של אנשי מקצוע.
אריאלה זיצ'יק: הם לא תמיד מקבלים בעזרה למכשירי שמיעה ומערכות הגברה.
אריאלה זיצ'יק: בשביל זה הם צריכים מעקב של אנשים שמתעסקים עם לקויות שמיעה.
אריאלה זיצ'יק: רוב הילדים עם לקות שמיעה הם לא חירשים.
אביבה פלאוט: יש לי שאלה.
אביבה פלאוט: את אמרת שעושים את בדיקות השמיעה במכונים אודיולוגים.
אביבה פלאוט: זה בבתי חולים או במכונים פרטיים?
טלי גרינשטיין: לילדים הקטנים עד גיל שנה אנחנו עושים את הבדיקה במכונים האודיולוגים של הקופה.
טלי גרינשטיין: במימון הקופה.
טלי גרינשטיין: לא פרטי.
אורי מקלב: משרד הבריאות מרים את הכפפה בנושא הזה?
תלמה הרצנו: תהיה בעיה עם הקופות.
אריאלה זיצ'יק: במונחי עלות תועלת כל הילדים הלא מטופלים עולים אחר כך עשרות מונים.
אריאלה זיצ'יק: פשוט חוסכים כסף קטן בשלבים המוקדמים ומשלמים הון כסף.
אריאלה זיצ'יק: מגיל 6 הם שייכים אלינו לשמע ואנחנו חוזרים ואומרים 75% של הילדים של שמע הם לא בוגרי מיח"א.
אריאלה זיצ'יק: זאת אומרת רוב הילדים שלנו לא טופלו בשום מסגרת והבעיות שלהם הלכו ותפחו במשך השנים.
אריאלה זיצ'יק: והמדינה, כולנו משלמים על זה פי כמה וכמה.
אריאלה זיצ'יק: אז הניסיון הזה לחסוך עולה לכולנו המון המון כסף.
טלי גרינשטיין: עד עכשיו אם הילד איכשהו הסתדר לא תמיד לקחו את הבדיקה.
תלמה הרצנו: אני יודעת שבמיח"א יש קבוצה שהם איתרו ילדים עם ליקוי בשמיעה חד צדדית והדריכו את ההורים ולקחו אותם לבדיקות תקופתיות.
תלמה הרצנו: פנו לקופת החולים.
תלמה הרצנו: קופת החולים סירבה לתת את ההשתתפות בהדרכה.
תלמה הרצנו: וזה שעות שזה הכול מכספי תורמים על חשבון הילדים עם החירשות העמוקה.
אורי מקלב: אני אפנה במכתב ואעלה את הבעיות.
אורי מקלב: אני אפנה את זה לקופת חולים.
אורי מקלב: כמו שאת אומרת אם זה יצוף מוקדם יותר אז שיהיה לנו מענה בעניין הזה.
תלמה הרצנו: אבל חשוב לדעת את הפרופורציות.
תלמה הרצנו: זאת אומרת קודם כל חשוב לי הקטע של האיבחון.
תלמה הרצנו: כלומר ילד שלא עבר את הבדיקה וזה הקטע שלך האבחון והוא הקטע האקוטי שאין לי כרגע תשובה בשבילו.
תלמה הרצנו: ואת הקטע הבא הוא חשוב אבל חבל לי לבדוק, לגלות את הילד בגיל יום, אחר כך שיחכו 7 חודשים.
תלמה הרצנו: מה עשיתי?
קריאה: גילאי 0 עד 3 משוקמים במרכזי הטיפוליים.
אסתר מאיר: הילדים האלה מגיל 0 עד 3 משוקמים במרכזים השיקומיים, אם מתוקצבים על ידי משרד הרווחה.
אסתר מאיר: יש לנו ילדים שמתאים להם להיות במסגרת של מעון יום שיקומי, ממש קבוצה רק של לקויי שמיעה בין השעות 8 עד 4, אבל יש הרבה שמתאים להם להיות במעון ליד הבית במה שנקרא שילוב אינדיבידואלי וצריכים רק את המעקב, ואת ההדרכה, ואת ההנחיה לצוות שם ולהורים.
אסתר מאיר: צריך למצוא מאיפה מגיעים המשאבים.
אסתר מאיר: אנחנו לא יכולים כל הזמן לספוג את זה.
אסתר מאיר: אומרים לנו לפעמים במשרד החינוך אומרים לנו לספוג.
אורי מקלב: מי יכול לעזור לנו בנושא השני?
עירית ליבנה: בדיקות שמיעה בבתי הספר נעשות על ידי שירותי בריאות התלמיד.
עירית ליבנה: כמו שאנחנו מצאנו לנכון לבדוק את התינוקות במקומות מרוכזים גם בדיקת השמיעה בכיתה א' צריכה להיעשות במקום מרוכז כי זה עוזר גם למעקב.
עירית ליבנה: לעשות את הבדיקה, לחזור על הטעות של בדיקות הראיה שנוסה בעבר שהוריד את ההיענות מ-80% ל-15% כשזה עבר לקופות החולים בשום פנים ואופן אנחנו לא רוצים לחזור על אותה הטעות.
עירית ליבנה: הרבה ילדים לפני בית הספר יש להם ליקוי בשמיעה מטיפוס של אוזן תיכונה, נוזלים, שאריות של דלקות שעוברים מאליהם.
עירית ליבנה: ככל שהילד מתבגר התעלות בלוע האף נעשות יותר גדולות וזה עובר.
עירית ליבנה: במחצית הראשונה של כיתה א' וזו הנחיה של משרד הבריאות לשירותי בריאות התלמיד אז מתבצעת בדיקת השמיעה באמצעות אודיומטר נייד.
עירית ליבנה: זה מכשיר לבדיקות שמיעה נייד כאשר יש הפרדה בין האוזניים וכל אוזן נבדקת בנפרד.
עירית ליבנה: זה מבוצע על ידי שירות בריאות התלמיד בכיתה א' על ידי אחיות ששירות בריאות התלמיד מעסיק.
אריאלה צ'יזיק: יש פה בעיה.
אריאלה צ'יזיק: יש לנו ילדים שהם מועמדים לוועדות שילוב וועדות השמה ולפני בית הספר.
אריאלה צ'יזיק: יש להם קשיים.
אריאלה צ'יזיק: אף אחד לא בדק בעצם את השמיעה שלהם.
אריאלה צ'יזיק: עושים להם ועדת שילוב והשמה.
אריאלה צ'יזיק: קובעים להם כל מיני שירותים שבעצם יש להם בכלל בעיה בשמיעה ולא טיפלו בבעיה הראשונית שלהם.
אריאלה צ'יזיק: משאירים את זה לאמצע כיתה א'.
אריאלה צ'יזיק: יש לנו עוד בעיה עם השירות הזה.
אריאלה צ'יזיק: השירות הזה הופרט ותכל'ס בשטח השירות מבוצע אבל האינפורמציה לא עוברת הלאה.
אריאלה צ'יזיק: חוץ מזה שמישהו תיעד את הירידה בשמיעה בבדיקת סינון יש לנו מכתבים מהאגודה הזאת שהם לא רשאים להעביר את האינפורמציה הזאת לא לאחות ולא דרך הילד להורה.
אריאלה צ'יזיק: האינפורמציה לא מגיעה.
אריאלה צ'יזיק: איך אנחנו מתקדמים?
אריאלה צ'יזיק: ועוד פעם חסכו כסף ואחר כך בזבזו אותו בגדול.
עירית ליבנה: שירותי בריאות לתלמיד ניתנים מתוקף התפקיד והאחריות של משרד הבריאות.
עירית ליבנה: נכון שהם עברו תהליך של הפרטה כמו הרבה שירותים.
עירית ליבנה: זה לא לדיון פה וזה לא רלוונטי.
עירית ליבנה: המציאות היא, דרך אגב יצא מכרז חדש, נסגר השבוע, יהיה אולי גורם שייבחר ואז הטענות יהיו קצת אחרות.
עירית ליבנה: המטרה היא תמיד לשפר.
עירית ליבנה: אף אחד מאיתנו לא אוהב הפרטה.
מיקי דור: ההפרטה הזאת הלכה רחוק מדי.
עירית ליבנה: ואני בלחץ.
עירית ליבנה: אומרים שאני גייס חמישי במשרד החינוך.
עירית ליבנה: לא משרד הבריאות רצה את ההפרטה.
עירית ליבנה: אבל זה לא רלוונטי.
עירית ליבנה: אנחנו צריכים לחיות עם החלטות ובאמת לשאוף לטוב.
עירית ליבנה: אני מבחינת מערכת החינוך, אני מכירה את המערכת על התפקידים שלה, מה היא כוללת, בדיקה א' ב'.
עירית ליבנה: חיסון א' ב'.
עירית ליבנה: אנחנו עושים את התהליך.
עירית ליבנה: במסגרת השירות הזה לעומת מה שהיה פעם.
עירית ליבנה: פעם הפרישה של מספר תלמידים פר הגדרת תפקיד של החוק היתה קטנה.
עירית ליבנה: זה צמח וצמח.
עירית ליבנה: היום לאחות יש אלפי תלמידים ולכן זה לא אחות בית ספר, אלא משרד הבריאות הגדיר פונקציות שהן צריכות לעשות וזה מה שהן עושות.
עירית ליבנה: עכשיו לגבי בדיקת שמיעה.
עירית ליבנה: ותלמה וד"ר דור יכולים לאשר.
עירית ליבנה: כל בדיקה שנערכת נותן השירות, אם זה משרד הבריאות, מיידע את ההורים במידה ונמצאה איזושהי לקות באמצעות כתב שמגיע.
עירית ליבנה: אני אומרת שוב, זו ההנחיה.
עירית ליבנה: החברה מיידעת את ההורים.
עירית ליבנה: כמו שיש בבדיקת התפתחות, גובה, משקל.
עירית ליבנה: המידע מועבר להורים וההורים יעשו עם זה מה שהם רוצים.
תלמה הרצנו: אני בעד שגם ידברו עם ההורים אבל בשום פנים ואופן לא להודיע לצוות החינוכי או לתת מכתב על ויתור סודיות כשאנחנו עדיין לא יודעים אם הילד כן שומע או לא שומע כי עדיין לא עשינו את האבחון השני.
עירית ליבנה: מוכרחים להעביר את המידע להורים ולא לגורם אחר.
עירית ליבנה: המאבק בתוך המשרד למרות הניסיונות, אני מודעת לבעיה שיכול להיות שבגלל זה יש לנו נפילה.
עירית ליבנה: ההורים אחריותם, רצונם, ליידע את הצוות החינוכי במידה שיש צורך אם הם רוצים לחשוף את המידע.
עירית ליבנה: אנחנו תמיד מודדים בטופס הצהרת בריאות בהחלט ניתנת להם אפשרות ליידע צוות חינוכי על מצבי בריאות שהם לקויים ומה הם רוצים שהצוות החינוכי ידע.
עירית ליבנה: זה חד משמעי וזו גם עמדת הלשכה המשפטית שלנו במשרד החינוך.
עירית ליבנה: המידע מועבר להורה וההורה יבחר.
עירית ליבנה: אם אנחנו נדבר על מודעות, לא נדבר רק על המודעות של הילדים וההורים צריך לעשות איזה תהליך גם עם המורות וגם עם הגננות של מודעות לעודד הורים, אז אנחנו נקבל אולי את הפניה הזאת גם של הורים להמשך שיקום וגם ליידע את הצוות מה נדרש.
עירית ליבנה: ואז הורה יבוא ויגיד יש לו לקות שמיעה, תושיב אותו קדימה.
עירית ליבנה: אולי הגורם המטפל המשקם יכוון את הצוות.
עירית ליבנה: תושיב אותו ימינה, שמאלה וכולי.
עירית ליבנה: משהו שמורה או גננת יכולים לעשות מיידית.
עירית ליבנה: אבל המידע חד משמעית להורה, בחירתו היא, ולעודד אותו ליידע את הגורמים הרלוונטיים.
אורי מקלב: אני אומר חשוב מאוד שיישלח מכתב להורה.
תלמה הרצנו: המכתב הזה קיים.
תלמה הרצנו: אני עשיתי את ההדרכה לאחיות שמבצעות את טיפול השמיעה.
תלמה הרצנו: אני ראיתי בפירוש את הטפסים שהם מקבלים.
תלמה הרצנו: המכתב שמועבר להורים שהילד לא עמד בקריטריונים ושיש צורך ללכת לאבחון לרופא אף, אוזן, גרון ולאבחון שמיעה.
תלמה הרצנו: כי כמו בבדיקת סינון של הילודים גם כאן יש מה שנקרא חיובי כוזב.
תלמה הרצנו: אם היתה אחות בית ספר שנמצאת בתוך הבית ספר ויודעת איקס ילדים לא עברו את הבדיקה, יש צורך לעבור ולעשות את המעקב זה סיפור אחר.
תלמה הרצנו: אבל ברגע שהתקציב הוסר לשירות התלמיד, אין את התקנים האלה.
תלמה הרצנו: האוצר כאן פשוט הסיר את השירות.
תלמה הרצנו: אי אפשר בלי כסף לעשות את הדברים האלה בלי כסף.
אביבה פלאוט: אני פה נמצאת מטעם האגודה לזכויות החולה.
אביבה פלאוט: מי שמכיר אותי יודע אני עבדתי למעלה מ-40 שנה בנושא של חינוך ילדים עם ליקויי שמיעה.
אביבה פלאוט: הבדיקה הזאת צריכה להיעשות לפני הכניסה של הילד לכיתה א'.
אביבה פלאוט: כשהוא כבר יושב בכיתה א' זה מאוחר.
אביבה פלאוט: כי זה עשוי לקבוע את ההשמה שלו.
אביבה פלאוט: אפשר לעשות את ההדרכה לפני הכניסה ולא אחר כך כשהוא כבר נמצא בכיתה א' ויש לו בעיות.
עירית ליבנה: יש פה בעיה.
עירית ליבנה: השירות צריך להיות כחלק מהתהליך.
עירית ליבנה: ילדים לא באים אחרי גיל שנתיים לטיפת חלב.
עירית ליבנה: צריך לחשוב ארגונית.
אביבה פלאוט: לא טיפות חלב.
אביבה פלאוט: הם נמצאים בגני חובה.
תלמה הרצנו: כל הקטע של ועדות השמה ויצאה הוראה לכל המכונים להתפתחות הילד לבדוק את השמיעה של הילדים האלה לפני ועדות השמה ולפני שמקבלים טיפול במכונים להתפתחות הילד ושמה בודקים את השמיעה של הילדים.
תלמה הרצנו: מפנים אותם למכון אודיולוגי לאבחון שמיעה כך שאחוז מאוד גבוה של הילדים שמגיעים לועדות השמה היום בגלל ההוראות שלנו בתוך משרד הבריאות כבר עברו בדיקת שמיעה במכון אודיולוגי.
אריאלה זיצ'יק: ממה שאנחנו יודעים מבחן התוצאה הוא שרוב הילדים לא מגיעים לטיפול בזמן ויש לנו נתונים מתועדים של פערים שיכולים להימשך 10 שנים.
אריאלה זיצ'יק: זאת אומרת מהאיתור הראשוני של הליקוי עד שהם מגיעים לטפל בזה.
אריאלה זיצ'יק: ההמלצה של אשה ארגון קלינאי התקשורת האמריקאי הוא לעשות את הבדיקות כבר בגן חובה.
אריאלה זיצ'יק: חלק גדול זה פשוט ממשיך להם.
אריאלה זיצ'יק: יש כאלה שזה ממשיך להם עד כיתה ח'.
אורי מקלב: צריך לתקן תקנו שיבדקו כבר בגני חובה.
עירית ליבנה: החוק לביטוח בריאות ממלכתי קובע מגיל 6, מכיתה א' עד כיתה ט'.
מיקי דור: החלום שלנו שתהיה חקיקה שמחייבת אימא להתייצב בבית ספר בכיתה א' עם אישור שהילד עבר בדיקת שמיעה.
תלמה הרצנו: ואז השירות יעבור לקהילה ואנחנו נעגן את זה.
אורי מקלב: אנחנו מודים על הכול.
אורי מקלב: ראינו התקדמות.
אורי מקלב: אנחנו מאחלים הטמעה נכונה בנושא הזה.
אורי מקלב: אנחנו נמשיך לעקוב בנושא ההסברה ואחרי בדיקות שמיעה בקופות חולים.
אורי מקלב: בנושא של הכנה לכיתה א' נצטרך לחשוב מה אנחנו עושים.
אורי מקלב: אז נחליט גם על החירשות החלקית.
אורי מקלב: אז תם ולא נשלם.
אורי מקלב: אנחנו חוזרים ונפגשים.
אורי מקלב: כמעט לא צריך לעשות סבב שמות בגלל שאנחנו מכירים את האנשים אבל בכל אופן נעשה את זה בשביל הפרוטוקול, ואחרי זה נגיד מספר משפטי פתיחה ונתחיל מיד בישיבה.
סבב שמות: שלומית מנהלת הוועדה, עודדה פרץ – פיקוח על הבנקים, אדיב שרעבי- נציג משרד החינוך, המפקח הארצי על חוק חיילים משוחררים, פסיכומטרי וכו', עליזה צפניה – אחראית על נושא הפיקדונות במשרד התמ"ת, יצחק קמחי – הממונה על הגנת הצרכן במשרד התמ"ת, חסיה מן אל – גזברות של משרד הביטחון, סיגל פלצנר – רואת חשבון בקרן, נחמיה כהן – חשב הקרן, גל כהן – לשכה משפטית, משרד הביטחון, אינה צוקרמן – המועצה הישראלית לצרכנות, סיון ליפקין – המועצה הישראלית לצרכנות .
אורי מקלב: אני אספר לכם סוד.
אורי מקלב: יש הרבה נושאים שעולים על שולחן הוועדה לפניות הציבור.
אורי מקלב: אנחנו לעיתים בוחרים לחזור ולדון באותו נושא על אף שדוחקים בנו לדון בדברים אחרים כי אנחנו רואים את תפקידנו לא רק להעלות נושאים אלא גם להמשיך לעקוב אחריהם.
אורי מקלב: זו הישיבה השלישית כבר בנושא מכללת אלבאום.
אורי מקלב: הלחץ הוא גדול אבל אנחנו רואים בעקביות ובהמשכיות את התכלית של הדיונים שלנו.
אורי מקלב: אנחנו מסתכלים משני היבטים, גם על העבר וגם פנינו לעתיד.
אורי מקלב: דנו בשתי סוגיות.
אורי מקלב: הנושא הראשון איך אנחנו משיבים לאלה שקיבלו כספים מהקרן עבור עמותת אלבאום או ישירות למכללה והבנקים לא עמדו בהתחייבותם.
אורי מקלב: כדי לתת הלוואה למכללת אלבאום היו צריכים לעמוד בכמה תנאים.
אורי מקלב: כפי שידוע אנחנו שלחנו מכתב ויש לפנינו מכתב שאנחנו נקריא אותו.
אורי מקלב: בסופו של דבר זה אומר שהבנקים לא שיתפו פעולה עד שלב מסוים.
אורי מקלב: ב-19.8 היתה פניה של הקרן להשבת הכספים ואחרי זה פנו לסגנית המפקחת על הבנקים ב-1.10, כדי לחייב את הבנקים להיענות ולהתייחס לבקשה להשבת הכספים לאלה שנפגעו מכך.
אורי מקלב: אנחנו חושבים שזה חשוב מאוד לקבוע סטנדרט ודפוסי פעולה איך הבנק צריך לעבוד מול המכללות.
אורי מקלב: והנושא השני, לאחר מכתב גם של שר החינוך וגם של שר התמ"ת אלינו לוועדה שהם כולם תומכים בשיתוף פעולה.
אורי מקלב: הם מבקשים לקבוע נוהל מקצועי לנושא רישום מכללות ואופן הפיקוח עליהן.
אורי מקלב: נתחיל בחלק הראשון שזה הנושא של הבנקים בהשבת הכספים.
אורי מקלב: עורך דין פרץ, אני רוצה שתתייחסי לשני נושאים, מול הבנקים אם יש התקדמות בנושא וקביעת סטנדרטים.
עודדה פרץ: משרד הביטחון פנה לשני בנקים בעניין הזה, לבנק הפועלים ולבנק לאומי ושתי תלונות ספציפיות.
עודדה פרץ: בסך הכול לנו ידוע על שני מקרים.
עודדה פרץ: אם אתם יודעים על עוד מקרים אז תגידו לנו.
עליזה צפניה: שניים שנתנו להם תמורת אישור לא תקף ועל זה הם היו צריכים להחזיר את הכסף.
עליזה צפניה: שניים.
עודדה פרץ: יש שני מקרים.
עודדה פרץ: מירי דגן וגבי מלאך.
אורי מקלב: ושאר המקרים למה זה כן היה בסדר?
עודדה פרץ: כי זה ניתן בהתאם לאישור.
עודדה פרץ: זה שמכללה אחר כך נפלה זה לא קשור לבנק.
עודדה פרץ: הבנק נתן בהתאם לאישור.
עודדה פרץ: הבעיה היא לא במישור של הבנק.
עודדה פרץ: בשני המקרים נתנו את הכסף אחרי האישור.
עודדה פרץ: במקרה הראשון שהוא בבנק הפועלים של מירי דגן היא באה יומיים לפני שהסתיים תוקף האישור.
עודדה פרץ: היה חסר לא איזשהו מסמך ואז היא באה יומיים אחרי, כשכבר פג תוקף האישור ונתנו לה את הכסף.
עודדה פרץ: הבנק החזיר את הכסף לפיקדון.
עודדה פרץ: העניין הזה הסתיים.
אורי מקלב: באיזה סכום היה מדובר?
עודדה פרץ: משהו כמו 14 אלף.
עודדה פרץ: החזירו עם הצמדה.
עודדה פרץ: גבי מלאך לא פנה אלינו.
עודדה פרץ: שמענו על זה רק באמצעות של פניה של משרד הביטחון.
עודדה פרץ: דרך אגב אצלם יש את הסוגיה שהבנק לא היה בסדר ולא ענו למשרד הביטחון.
עודדה פרץ: בעניין הזה זה נפל בין הכיסאות.
עודדה פרץ: היתה טעות והם התנצלו.
עודדה פרץ: לא מדובר על 4 חודשים.
עודדה פרץ: מדובר על הזמן שעבר בין שמשרד הביטחון פנה לבנק לבין הזמן שהבנק פנה אלינו.
עודדה פרץ: חודש ו-10 ימים.
עודדה פרץ: ואז ברגע שאנחנו פנינו ואמרנו שהיתה פה איזו בעיה הם טיפולו בזה מיידית.
עודדה פרץ: בבנק הפועלים דווקא הם אמרו שכן חזרו אליכם.
עודדה פרץ: שם זה לא נפל בין הכיסאות.
עודדה פרץ: שורה תחתונה שהכסף עבר.
עודדה פרץ: בעניין השני של בנק לאומי אז גם החזירו את הכסף.
עודדה פרץ: שם זה נפל בין הכיסאות.
עודדה פרץ: היתה איזו עורכת דין שטיפלה בזה ועזבה.
אורי מקלב: ושמה באיזה סכום היה מדובר?
נחמיה כהן: 11 אלף.
עודדה פרץ: אם יש עוד חיילים שנפגעו מהדבר הזה אז תפנו אותם אלינו.
עודדה פרץ: גם לי לא ידוע.
עליזה צפניה: אין עוד חיילים.
עליזה צפניה: היו שם שני חיילים משוחררים.
אורי מקלב: מתי פג התוקף?
עליזה צפניה: בסוף 2008.
עליזה צפניה: הם דחו ל-2009 ונתנו להם את הכסף.
עליזה צפניה: זו היתה הטעות של הבנקים.
עליזה צפניה: הם מקבלים הנחיות לתוקף האישור.
עליזה צפניה: זה מאוד חשוב.
עליזה צפניה: תוקף האישור של מכללת אלבאום.
עליזה צפניה: נתנו להם קורס סיוע בעזרת בעלי חיים, הקורס הקטן.
אורי מקלב: היה מקום להקל.
אורי מקלב: תחילתו של התהליך היתה כשהם נתנו את המענק.
אורי מקלב: לא היה השלמת מסמך.
אורי מקלב: בהתחלה זה עוד היה.
אורי מקלב: אני רואה את התערבות שלכם כנחוצה.
עליזה צפניה: בשלה שהם נתנו את הכסף זה היה המועד הרלוונטי.
אורי מקלב: האם יצא איזשהו חוזר?
עליזה צפניה: לא.
עליזה צפניה: אני אמרתי גם בפעם הראשונה.
עליזה צפניה: אני לא חושבת שצריך לצאת פה איזשהו חוזר כי הבנקים יש להם את הנהלים שלהם, שבנוהל כתוב שהם יתנו את הכסף רק כשהם יסתכלו על התאריך.
עליזה צפניה: אני עובדת ציבור 19 שנה.
עליזה צפניה: מעולם לא היתה אפילו פניה אחת.
עליזה צפניה: פה יש שתי טעויות אנוש.
עליזה צפניה: שתיים בסך הכול.
עליזה צפניה: מתי אנחנו מוציאים חוזר?
עליזה צפניה: כשיש איזו תופעה כללית.
עליזה צפניה: אין פה שום תופעה כללית.
עליזה צפניה: יש פה שתי טעויות אנוש בשני בנקים שנתנו את הכסף לא לפי האישור.
עליזה צפניה: הם החזירו את הכסף.
עליזה צפניה: אין שום טריגר להוצאת חוזר.
עליזה צפניה: זה לא עניין של הבנקים.
עליזה צפניה: לדעתי בכלל אם אפשר היה להוציא את הבנקים מהלופ הזה.
עליזה צפניה: הבנק הוא מתווך שהוא מיותר.
עליזה צפניה: זה רק מקור לטעויות.
עליזה צפניה: הכסף צריך לעבור ממשרד הביטחון או מהתמ"ת, ממי שנותן את הכסף ישירות בלי שהחייל בכלל יהיה באמצע.
אורי מקלב: אבל את יודעת שכל קרנות ההשתלמות זה עובר דרך הבנקים.
עודדה פרץ: זה חייב לעבור.
עודדה פרץ: מהבנק ישירות לחשבון בית הספר ללא תיווך החייל.
עודדה פרץ: הפיקדון הוא בבנק.
עודדה פרץ: ההצעה היא שהכסף שנמצא בבנק יינתן ישירות לחשבון בית הספר.
אורי מקלב: מה היתרון בזה?
עודדה פרץ: כספי הפיקדון נמצאים בבנק וההצעה שלנו וישבנו השבוע גם עם חיים ניר ממשרד הביטחון והוא גם כן יפעל בנושא שהכסף יעבור ישירות מהבנק לחשבון בית הספר.
עודדה פרץ: חשבון בית הספר יהיה בבנק, הבנק יעביר ללא תיווך החייל יעביר את הכסף לחשבון בית הספר.
עודדה פרץ: אז לא יהיו מאכערים באמצע.
עליזה צפניה: זה יפתור בעיות.
עליזה צפניה: כי אז לא יהיה מצב שהחייל בא עם אישור שהוא לא תקף ומציג אותו לבנק.
עליזה צפניה: ואז הבנק נופל בפח.
עליזה צפניה: זה מה שקרה.
עודדה פרץ: כך הכול יהיה מקודד.
עליזה צפניה: וכאן לא יהיה מצב שמשרד הביטחון יעביר הוראה להעביר למכללה כשהאישור לא תקף.
אורי מקלב: במקום להעביר את זה ליד הוא היה מעביר את זה לחשבון.
עליזה צפניה: לא תהיה דרישה כזאת כאשר התאריך פג.
עליזה צפניה: מי נותן את ההוראה?
עודדה פרץ: משרד הביטחון ומשרד התמ"ת.
עודדה פרץ: אנחנו עובדים מול בתי הספר.
עליזה צפניה: מי שנותן את ההוראה לא היה נותן את ההוראה אחרי המועד.
עליזה צפניה: כאן מה שקרה שהחייל בא עם אישור שהוא לא בתוקף והוא מקווה שהבנק לא ישים לב שזה לא בתוקף.
עליזה צפניה: יש לחייל איזה אינטרס שהוא יעביר לו את הכסף.
עליזה צפניה: הוא לא יודע שהמכללה תיפול.
עליזה צפניה: הוא רוצה שיעבירו לו את הכסף למכללה.
עליזה צפניה: לעומת זאת משרד הביטחון ומשרד התמ"ת, מי שמעביר את הכסף ידאג לתת הוראה לבנק רק כאשר האישור בתוקף, ואם לא אז תהיה בעיה של הגורם הממשלתי שנתן את ההוראה.
אינה צוקרמן: אם החייל יבוא ויגיש את הבקשה עצמה למשרד התמ"ת.
עליזה צפניה: החייל המשוחרר ניגש לבנק עם צילום האישור שלנו וצילום קבלה של בית הספר כך שהבנק ידע על איזה סכום מדובר.
עליזה צפניה: ואז הוא מעביר את החשבון מהבנק לחשבון בית הספר.
עליזה צפניה: זה מה שאנחנו רוצים לעשות.
עליזה צפניה: ולא דרך החייל המשוחרר.
נחמיה כהן: למה זה עובר דרך החייל המשוחרר?
נחמיה כהן: הכסף עובר בהמחאה?
עליזה צפניה: המחאה בנקאית לפקודת בית הספר.
עליזה צפניה: אבל יש הרבה מאכערים בדרך מסתבר.
עליזה צפניה: הכתבה האחרונה שהיתה בידיעות זה על הרבה מאכערים שעשו כל מיני פוילשטיקים עם הכספים האלה.
עליזה צפניה: לכן את הבעיה הזאת זה יפתור.
עליזה צפניה: ואני לא חושבת שזה בשמיים.
עליזה צפניה: אפשר לעשות את זה.
נחמיה כהן: הכדור אצלכם.
עליזה צפניה: אצלנו ואצלכם.
עליזה צפניה: אני דיברתי עם חיים ניר על הנושא הזה.
עליזה צפניה: צריך לתת הנחיות לבנקים.
נחמיה כהן: לא.
נחמיה כהן: זה מתחיל מקהילה.
עליזה צפניה: אנחנו התחלנו.
נחמיה כהן: אתם צריכים להעביר לנו.
עליזה צפניה: אנחנו עשינו, אנחנו ישבנו.
עליזה צפניה: אנחנו מקדדים את הכול.
עליזה צפניה: הכול יהיה ממוחשב.
אורי מקלב: לסיום הפרק הזה מירי את רוצה להגיד משהו?
מירי דגן: כן בהחלט.
מירי דגן: אני רוצה להודות קודם כל לכל מי שהיתה לו נגיעה לקידום הנושא שלי שזה אתם ולעודדה, תודה רבה.
מירי דגן: אני לא רוצה לחשוב מה היה קורה אם לא היתה תקלה.
מירי דגן: אז הבת שלי לא היתה זוכה לזה.
מירי דגן: ודבר שני אני מפנה את השאלות שלי למשרד הביטחון, איך להגן על הבת שלי פעם נוספת כדי שהיא לא תיפול ככה.
מירי דגן: מה אתם עושים למען החיילים המשוחררים כדי שזה לא יקרה להם בפעם השנייה?
מירי דגן: אני לא יודעת למי הכדור עובר.
מירי דגן: אני מפנה את זה פה לכולם.
אורי מקלב: זה החלק השני של הישיבה.
אורי מקלב: הבת שלך התחילה ללמוד משהו אחר או המשיכה?
מירי דגן: לא.
מירי דגן: היא לא התחילה ללמוד שום דבר עד שבפועל היא לא תקבל את הפיקדון.
מירי דגן: מה לעשות?
נחמיה כהן: היא לא אמורה לקבל כסף אליה הביתה.
מירי דגן: אנחנו יודעים בדיוק את ההליך בבנק.
מירי דגן: הפיקדון לזכותה.
מירי דגן: אני רוצה לדעת איך היא יכולה להירשם ולעבור בשלום?
עליזה צפניה: קודם כל להסתכל על האישור, שהיא לא תלך עם אישור שהוא לא תקף.
עליזה צפניה: זה מה שהיא עשתה בפעם שעברה.
עליזה צפניה: דבר שני בבית הספר לבקש את האישורים.
עליזה צפניה: אתם אומרים שאתם מוכרים על ידי משרד החינוך, אני רוצה לראות אישור.
עליזה צפניה: האישור ממשרד התמ"ת לא תקף.
עליזה צפניה: יש אישור של משרדים.
עליזה צפניה: אנחנו נותנים תעודות, גם משרד החינוך מסתכל על תוקף האישור.
עליזה צפניה: היו שם אישורים והיא הלכה עם אישור לא תקף.
מירי דגן: היא רשומה באחד מבתי הספר המומלצים של משרד הביטחון.
מירי דגן: לשמה אנחנו נכנסנו.
נחמיה כהן: משרד הביטחון לא ממליץ על בתי ספר.
מירי דגן: כלומר יש לכם מוסדות מסוימים שהם מוכרים וזה מה שאנחנו עשינו.
עליזה צפניה: אין שום רשימה כזאת.
עליזה צפניה: אני בכוונה לא מפרסמת שום רשימה כזאת כי כל יום אנחנו מוציאים אישורים וכל יום מבטלים אישורים.
עליזה צפניה: זה לא תקף.
אורי מקלב: מחר חייל רוצה להתחיל ללמוד.
עליזה צפניה: נכנס לאתר של משרד התמ"ת או של משרד החינוך.
עליזה צפניה: האתר מעודכן יום יום.
עליזה צפניה: ברגע שאני מוציאה אישור היום הוא מעודכן בלילה.
עליזה צפניה: ברגע שמבטלים אישור הוא מתבטל בלילה.
עליזה צפניה: הוא מעודכן יום יום אחרת לא הייתי מפיצה את זה כי זה יכול יותר להטעות מאשר להועיל.
עליזה צפניה: הקורסים שנמצאים באתר שלנו מעודכנים.
עליזה צפניה: קורסים במכללות.
עליזה צפניה: יש שם טבלה, שם המוסד, קורסים, כתובת.
עליזה צפניה: דרך משרד התמ"ת.
עליזה צפניה: להיכנס לגוגל במשרד התמ"ת, חיילים משוחררים, כספים על חשבון הפיקדון.
עליזה צפניה: אתר מאוד מסודר.
עליזה צפניה: הוא מעודכן יום יום.
אורי מקלב: מה בקשר לאלבאום?
עליזה צפניה: לא תמצא את אלבאום שם.
אורי מקלב: היום כבר לא אבל בסוף 2008 היו מוצאים את אלבאום?
עליזה צפניה: אתה תמצא את אלבאום בקורס סיוע בעזרת בעלי חיים.
מירי דגן: זה מה שהבת שלי למדה.
עליזה צפניה: בתוקף של כמה?
עליזה צפניה: חצי שנה.
עליזה צפניה: אז שהיא תשים לב לדברים האלה.
עליזה צפניה: זה מה שאני מבקשת שישימו לב לכל הדברים.
אורי מקלב: אבל אם היו נכנסים לאתר לא היו רואים את הקורס הזה.
עליזה צפניה: לא היו רואים את הקורס.
עליזה צפניה: נגמר הקורס הוא איננו.
עליזה צפניה: פשוט זה אתר מאוד מעודכן.
עליזה צפניה: צריך לומר לחיילים המשוחררים לבדוק את הדברים.
עליזה צפניה: אנחנו עושים הכול אבל חיילים צריכים לקרוא את האישור.
אורי מקלב: אדיב מה אצלכם?
אדיב שרעבי: קודם כל לפני שאני אומר מה שאצלנו.
אדיב שרעבי: אצלנו זה בערך דומה.
אדיב שרעבי: אני הפניתי אליך יהודי שהוא אמר לי שהוא מתפלל איתך.
אדיב שרעבי: זאת היתה דוגמה פנטסטית להראות איך מכללות שמקבלות איזשהו חתיכה.
אדיב שרעבי: ..
אדיב שרעבי: אשתו מורה ורצתה ללמוד שם ברמת גן, טיפול ברפואה, אני לא יודע בדיוק מה.
אדיב שרעבי: ואז אמרתי לו אנחנו בדיון עם אורי מקלב.
אדיב שרעבי: הוא אמר לי, הו, אני מתפלל איתו.
אדיב שרעבי: אמרתי לו, טוב תיגש אליו ותראה לו דוגמה.
אורי מקלב: הוא ניגש אלי בשבת.
אורי מקלב: אמרתי לו תיגש אלי ביום חול.
אורי מקלב: מה אתה פונה אלי עכשיו?
אדיב שרעבי: המוסד הזה קיבל אישור לקורס לגמולי השתלמות.
אדיב שרעבי: קורס אחד.
אדיב שרעבי: הוא כבר לא התבייש לפרסם באישור משרד החינוך והתרבות.